Egpare durf vyf dae aan sonder tegnologie | Maroela Media
Vyf egpare van die Pretoria-omgewing gaan probeer om vir vyf dae sonder tegnologie klaar te kom. Foto: Esmarie Yssel/Facebook
Vyf egpare van die Pretoria-omgewing gaan probeer om vir vyf dae sonder tegnologie klaar te kom. Esmarie Yssel, joernalis by Pretoria FM, het dié inisiatief op die been gebring.
"Ons verloor baie tyd by die huis om onsself te verryk of om tyd met mekaar deur te bring omdat ons kort-kort op die foon is. Of ons hoor nie die reën nie, want die televisie is aan," het Esmarie aan Maroela Media gesê.
Esmarie, wat 8 maande gelede getroud is, het sommer haar getroude vriende ook uitgedaag en sy meen dit gaan vir hulle almal 'n groot uitdaging wees.
"Mens kan soveel doen – 'n gedig skryf, of kitaar speel. Ons skeep ons Godgegewe talente af omdat ons heeltyd besig is om ander mense op sosiale media dop te hou. Dit is sommer nonsens,' het Esmarie gesê.
Die uitdaging sal van 12 – 16 Desember plaasvind en omdat dié klomp nog werk, sal die reëls eers by die huis in werking tree.
"Daar is nie rigiede reëls nie, maar op die foon wees terwyl ons eet, of televisie kyk in die bed, is heeltemal uit. Ek en Elrich (haar man) gaan baie eerlik wees, ek weet die ander paartjies sal ook eerlik wees."
Sarina Frauenstein, 'n omroeper by Pretoria FM, sê sy en haar man, Sam, wat reeds drie jaar getroud is, neem deel omdat hul geneig is om na-ure by die huis te werk.
"Ons is albei geneig om na-ure op ons fone te werk en dit laat ons eintlik heeltyd werk. Daarom gaan ons ons fone en televisiereekse bietjie opsyskuif en kyk waarmee ons die gapings kan vul. Ons kry maar min tyd saam met mekaar. Ek werk vroeg in die oggende en Sam kom eers laat in die middae by die huis. In die aande gaan oefen ons, dus het ons eintlik net 'n uur of twee per dag om saam te kuier en dinge saam te doen."
Na afloop van die vyf dae sal elke paartjie terugvoer gee oor of die uitdaging hulle huisopset enigsins verander. Hou Maroela Media dop om te hoor of hulle dié uitdaging kon deurmaak.
Ek het sommer vroeg al 'n reël in ons huis gemaak. Geen selfone of tablette word aan etenstafel toegelaat nie. En so ook nie in ons slaapkamer nie. Dis nie die plek vir tegnologie nie in elk geval.
Dit gaan mos nie werk nie as ek op bystand by my werk is . Hoe gaan hulle my laat weet om werk toe te kom ? in die dag met n pos duif en in die aand met n vler muis ??
Hulle soek aandag !
Ag, nee wat, vir my sal dit die maklikste ding op aarde wees om 5 dae sonder tegnologie te moet deurkom, mits ek nie hoef te werk nie. My selfoon is daai ding wat doer onder in my handsak lê en ek is nie op sosiale media met my foon nie. Televisie kyk is iets wat ek regtig net doen om op hoogte te kom van die nuus of naweeksoggende (maar dan lê ek in elk geval meer en slaap met die TV aan!). Gee my eerder 'n lekker boek, 'n lekker CD om te luister of plak my neer… Lees meer »
TV steel baie ure! Ek het 5 jaar gelede tv gekyk. Ek lees die nuus op my cell foon. Ek bel nog op die oudtydse manier as ek met iemand wil praat. Ek werk met mense en hou daarvan om te luister…na hul dinge en stories. Myse mense bly nie in my foon nie..maar leef in my wereld. Om so n bebroewing vir n paar daggies te probeer oorleef…is soos om n stukkend spieel te polish terwyl jy weet dis gebreek.